Diari Oficial de la Generalitat Valenciana


Sumari del DOGV 6684, del 03-01-2012 (2011/13430)

RESOLUCIÓ de 2 de gener de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació de l'acord de pròrroga per a l'any 2011 del conveni de col·laboració subscrit el 6 d'octubre de 2005, entre el Ministeri de Treball i Assumptes Socials i la Generalitat, per al desenrotllament d'actuacions d'acollida i integració de persones immigrants així com de reforç educatiu.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6684

Data del DOGV
:   03-01-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/13975


Data del document
:   02-01-2012

Organisme emissor
:   Conselleria de Presidència

Tipus de document
:   Resolució

RESOLUCIÓ de 2 de gener de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació de l'acord de pròrroga per a l'any 2011 del conveni de col·laboració subscrit el 6 d'octubre de 2005, entre el Ministeri de Treball i Assumptes Socials i la Generalitat, per al desenrotllament d'actuacions d'acollida i integració de persones immigrants així com de reforç educatiu. [2011/13410]  
  
El Ministeri de Treball i Immigració i la Generalitat han subscrit, després de la tramitació prèvia reglamentària, el 25 de novembre de 2011, l'acord de pròrroga per a l'any 2011 del conveni de col·laboració subscrit el 6 d'octubre de 2005 per al desenrotllament d'actuacions d'acollida i integració de persones immigrants així com de reforç educatiu.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat acord, que ha quedat inscrit en el Registre de Convenis de la Generalitat amb el número 1147/2011, i que figura com a annex d'esta resolució.  
  
Valencia, 2 de gener de 2012.- La directora general del Secretariat del Consell i Relacions amb Les Corts: Mª Teresa Lleó Alonso.  
  
  
Acord de prorroga per a l'any 2011 del conveni de col·laboració subscrit en 2005 entre el Ministeri de Treball i Assumptes Socials i la Comunitat Valenciana per al desenvolupament d'actuacions d'acollida i integració de persones immigrants i també de reforç educatiu  
  
València, 25 de novembre de 2011  
  
D'una part, la senyora Anna Terrón i Cusí, com a secretària d'estat d'Immigració i Emigració, nomenada per Reial Decret 230/2010, de 26 de febrer (BOE núm. 51, de 27.02.2010), en nom i representació de l'administració general de l'Estat, Ministeri de Treball i Immigració, d'acord amb el que disposa l'article 14.1 de la Llei 6/1997, de 14 d'abril, d'Organització i Funcionament de l'administració general de l'Estat, i en l'article 5 del Reial Decret 1129/2008, de 4 de juliol, pel qual es desenvolupa l'estructura orgànica bàsica del Ministeri de Treball i Immigració, per delegació de firma del ministre dictada per l'Ordre Ministerial comunicada de 8 de febrer de 2011.  
  
D'una altra part, el senyor Jorge Cabré Rico, conseller de Justícia i Benestar Social, nomenat per Decret 6/2011, de 21 de juny de 2011, del president de la Generalitat, pel qual es nomenen consellers, secretària i portaveu del Consell, en nom i representació de la Comunitat Valenciana, fent ús de les competències que li corresponen segons el Decret 75/2011, de 24 de juny, del Consell, pel qual s'establix l'estructura orgànica bàsica de la Presidència i de les conselleries de la Generalitat, pel qual assumix, entre altres, les funcions en matèria d'integració de la immigració en els àmbits educatiu, laboral, sanitari i d'habitatge, i també les funcions en matèria de cooperació al desenvolupament i solidaritat.  
Ambdós parts, actuant en l'exercici dels seus respectius càrrecs, es reconeixen plena competència i capacitat per a firmar el present acord de pròrroga del conveni ressenyat (d'ara en avant Acord de pròrroga), i  
  
EXPOSEN  
  
Primer. Que d'acord amb la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú, el Ministeri de Treball i Assumptes Socials i la Comunitat Valenciana van subscriure amb data 6 d'octubre de 2005 un conveni de col·laboració per al desenvolupament conjunt d'actuacions d'acollida i integració de persones immigrants i també del seu reforç educatiu.  
  
Segon. Que, d'acord amb la voluntat manifestada en la clàusula deu de l'esmentat conveni de col·laboració, este es prorroga de forma automàtica si no hi ha denúncia expressa de les parts, en els mateixos termes establits i acompanyat dels corresponents annexos, en què es detallaran les noves actuacions a realitzar i les quanties a aportar per ambdós parts en este exercici.  
Per tot el que s'ha exposat, ambdós parts acorden subscriure el present Acord de pròrroga que es regirà per les següents  
  
CLÀUSULES  
  
Primera. Pròrroga del Conveni de col·laboració  
En virtut de la clàusula deu de l'esmentat conveni de col·laboració subscrit el 6 d'octubre de 2005, la seua vigència queda prorrogada fins al 31 de desembre de l'any 2011 i el seu corresponent exercici econòmic a què es referixen les dotacions pressupostàries que cada part designa per al seu finançament.  
  
Segona. Contingut i programa d'actuacions a desenvolupar  
Les actuacions concretes que comporta el desenvolupament del present Acord de pròrroga s'ajusten al que s'ha assenyalat en el Marc de Cooperació per a la Gestió del Fons de Suport a l'Acollida i la Integració d'Immigrants 2011 (d'ara en avant, Marc), acordat en la reunió del dia 22 de febrer de 2011 per la Conferència Sectorial de la Immigració, que s'incorpora com a annex 1 al present Acord de pròrroga. Les esmentades actuacions han d'estar emmarcades en els eixos, mesures i línies d'intervenció que en l'esmentat document s'assenyalen.  
Les actuacions que la Comunitat Valenciana ha desenvolupar en el present exercici s'arrepleguen en el Pla d'acció 2011. Este pla ha sigut aprovat de comú acord per la Secretaria d'Estat d'Immigració i Emigració i per la Comunitat Autònoma, amb anterioritat a la firma d'este document, aprovació que es formalitza per mitjà d'un acord entre la Secretaria d'Estat d'Immigració i Emigració, a través de la Direcció General d'Integració dels Immigrants, i la Conselleria de Solidaritat i Ciutadania, a través de la Direcció General d'Immigració i Cooperació al Desenvolupament, segons el document adjunt.  
El Pla d'Acció de la Comunitat Autònoma arreplega de forma expressa el nombre de places del Programa d'Acollida i Atenció Humanitària a Persones Immigrants Procedents de Canàries, Ceuta i Melilla, i també les actuacions a desenvolupar.  
Entre les actuacions del Pla d'Acció s'arrepleguen també les referides a l'atenció de menors estrangers no acompanyats desplaçats des de Canàries en el marc del programa especial establit a estos efectes, que romanen en el sistema de protecció de la comunitat autònoma.  
  
  
Tercera. Cost del programa i aportacions de les parts  
El cost total de les actuacions objecte del present acord de pròrroga és de deu milions set-cents cinquanta-set mil cent dotze euros (24.386.961 €).  
El Ministeri de Treball i Immigració aporta com a participació al finançament d'este acord de pròrroga a càrrec de la seua dotació pressupostària per a l'any 2011, consignada en l'aplicació pressupostària 94.49.613V.287.24, la quantitat de set milions tres-cents trenta-un mil cinc-cents seixanta-set euros (7.331.567 €).  
La Comunitat Valenciana a càrrec de la seua dotació pressupostària per a l'any 2011 aporta la quantitat de tres milions quatre-cents vint-i-cinc mil cinc-cents quaranta-cinc euros (3.425.545 €). L'aportació de la Comunitat Autònoma suposa, com a mínim, el trenta per cent del cost total de les actuacions a desenvolupar d'acollida i integració i de reforç educatiu. Esta quantitat procedix de les següents partides pressupostàries:  
- 17.75.54.573.03.2  
  
Quarta. Compromisos de les parts  
El Ministeri de Treball i Immigració es compromet a:  
- Aportar la quantitat de tres milions nou-cents noranta-cinc mil nou-cents seixanta-un euros (3.995.961 €) per a les actuacions d'acollida i integració.  
- Aportar la quantitat de tres milions dos-cents setanta-set mil dos-cents sis euros (3.277.206 €) per a les actuacions de reforç educatiu.  
  
- Aportar la quantitat de cinquanta-huit mil quatre-cents euros (58.400 €) per a l'atenció a menors estrangers no acompanyats desplaçats des de Canàries en el marc del programa especial establit a estos efectes, que romanen en el sistema de protecció de la comunitat autònoma. El seu finançament correspon exclusivament al Ministeri de Treball i Immigració per les places previstes per a estos menors en el Pla d'Acció.  
- Prestar la seua col·laboració en el desenvolupament del present acord de pròrroga i principalment, en el que es referix al seguiment i avaluació de les actuacions arreplegades en el Pla d'Acció 2011.  
La Comunitat Valenciana es compromet a:  
- Destinar com a mínim la quantitat de tres milions dos-cents setanta-set mil dos-cents sis euros (3.277.206 €) de l'aportació del Ministeri de Treball i Immigració a actuacions enquadrades en les mesures de l'eix d'educació enunciades en el Pla d'Acció 2011.  
  
- Destinar la quantitat de cinquanta-huit mil quatre-cents euros (58.400 €) de l'aportació del Ministeri de Treball i Immigració a les actuacions d'atenció de menors estrangers no acompanyats desplaçats des de Canàries en el marc del programa especial establit a estos efectes que romanen en el sistema de protecció de la Comunitat Autònoma.  
  
- Derivar a les entitats locals del seu territori amb una major pressió migratòria com a mínim el 40% de l'assignació de set milions dos-cents setanta-tres mil cent seixanta-set euros (7.273.167 €) corresponent a l'aportació que realitza el Ministeri de Treball i Immigració per a acollida i integració i reforç educatiu.  
  
Cinquena. Modificacions en el desenvolupament de les actuacions   
La comunitat autònoma haurà de comunicar qualsevol proposta de modificació que poguera sorgir durant el desplegament i execució de les actuacions compromeses en el Pla d'Acció, tant de contingut com de costos, a fi d'acordar el ministeri, a través de la Secretaria d'Estat d'Immigració i Emigració, i la comunitat autònoma l'acceptació expressa de l'esmentada variació.  
  
Sisena. Seguiment i avaluació   
En compliment del que s'ha assenyalat en la clàusula novena del conveni de col·laboració, la comunitat autònoma remetrà periòdicament al Ministeri de Treball i Immigració la informació necessària que permeta conéixer el desenvolupament d'actuacions, i també aquella altra informació requerida als efectes del seguiment i avaluació de l'execució del Pla d'Acció.  
  
Disposició addicional  
  
En tot el que no s'ha disposat expressament en este acord de pròrroga serà aplicable el que establix el conveni de col·laboració subscrit en 2005, en especial el que es referix a la justificació de la despesa (clàusula cinquena del conveni), resolució del conveni (clàusula onze del conveni) i a la naturalesa i jurisdicció (clàusula dotze del conveni).  
  
I en prova de conformitat, firmen el present acord de pròrroga per duplicat exemplar, en el lloc i la data abans indicats.